Ο **Υγρότοπος Βραυρώνας** βρίσκεται στην Περιφερειακή Ενότητα Ανατολικής Αττικής, μεταξύ της Αρτέμιδος και του Μαρκοπούλου Μεσογαίας. Διοικητικά υπάγεται στο Δήμο Μαρκοπούλου. Εκτείνεται σε μια έκταση 450 στρεμμάτων περίπου.   

Η εύφορη αυτή πεδιάδα που διαρρέεται από το «γλυκό» νερό του Ερασινού ποταμού αποτελεί έναν από τους πιο σημαντικούς υγρότοπους της Αττικής. Είναι μέρος της ευρύτερης περιοχής που ανήκει στο Δίκτυο Natura 2000 ως τόπος kοινοτικού Ενδιαφέροντος με το όνομα **«Βραυρώνα-Παράκτια Θαλάσσια Ζώνη»**.

Τα χαρακτηριστικά φυσικού περιβάλλοντος που διαθέτει σε συνδυασμό με αυτά του Ερασινού ποταμού τον καθιστούν αξιόλογο προς διατήρηση. Το γλυκό νερό δημιουργεί διαφορετικούς οικότοπους που με τη σειρά τους αναπτύσσονται διαφορετικά φυτικά είδη και κατά συνέπεια φιλοξενούνται και διαφορετικά είδη ψαριών, θηλαστικών, ερπετών αμφιβίων πτηνών και εντόμων. Τα αρμυρίκια καλύπτουν το μεγαλύτερο μέρος ενώ υπάρχουν ακόμα καλαμιώνες αλμυρήθρες και βούρλα. Εμφανίζονται ελκυστικά φυτά μεταξύ αυτών ο *κρόκος του Καρτράϊτ*, ενώ υποθαλάσσια εμφανίζονται αγγειόσπερμα όπως η *Ποσειδωνία η ωκεάνιος* και ο νάνος χέλι.  

Στον τόπο αυτό φιλοξενούνται έντεκα σημαντικά είδη που χρήζουν προστασίας μεταξύ αυτών το *αττικόψαρο*, ο *πράσινος φρύνος*, η κρασπεδωτή χελώνα, η *στικτή νεροχελώνα*, η *οχιά* και η *πράσινη σαύρα*.   

Σε ότι αφορά στην ορνιθοπανίδα αποτελεί καταφύγιο για μεταναστευτικά πουλιά όπως ο *κούκος και το* τρυγόνι *ενώ στους γύρω λόφους πετούν αρπακτικά όπως η* αετογερακίνα και ο *φιδαετός*. Οι γλάροι, οι ερωδιοί και οι Αλκυόνες συχνάζουν στην παράλια ζώνη.

Αξιοσημείωτο είναι το γεγονός ότι στην περιοχή διενεργούνται προγράμματα εκπαιδευτικά για το περιβάλλον, εκδηλώσεις απελευθέρωσης προστατευμένων ειδών και πουλιών από την ANIMA, υλοποίηση προγραμμάτων ανάπλασης με τη συνεργασία της Υπηρεσίας Περιβάλλοντος του Διεθνούς Αερολιμένα Αθηνών.

Ωστόσο, η περιοχή αποτελεί έναν ευαίσθητο βιότοπο εξαιτίας της έντονης ανθρώπινης παρουσίας. Υπάρχει έντονη οικιστική ανάπτυξη και αρκετά σημεία αυτού μετατρέπονται σε σκουπιδότοπους με την ανεξέλεγκτη ρίψη μπαζών και απορριμάτων. Φαινόμενα λαθροθηρίας καθώς και λαθραλιείας ολοένα και αυξάνονται όπως και οι παγίδες μικρών πουλιών.

* Στικτή νεροχελώνα, (Emys orbicularis)Στικτή νεροχελώνα, *(Emys orbicularis)*
* Πράσινος φρύνος, (Bufo viridis)Πράσινος φρύνος, *(Bufo viridis)*
* Φιδαετός, Circaetus gallicusΦιδαετός, *Circaetus gallicus*
* Πρασινοκέφαλη πάπια , Anas platyrhynchosΠρασινοκέφαλη πάπια , *Anas platyrhynchos*
* Χέλι, Anguilla anguillaΧέλι, *Anguilla anguilla*
* Κρόκος του Καρτράιτ, (Crocus cartwrightianus)Κρόκος του Καρτράιτ, *(Crocus cartwrightianus)*

Παραπομπές
----------

1. ↑  «Παραθαλάσσιοι υγρότοποι / Βραυρώνα, NaturaGraeca». *www.naturagraeca.com*. Ανακτήθηκε στις 21 Δεκεμβρίου 2021.
2. ↑  «Αρχική σελίδα, NaturaGraeca». *www.naturagraeca.com*. Ανακτήθηκε στις 21 Δεκεμβρίου 2021.
3. ↑  Lifehub (27 Απριλίου 2015). «ΥΓΡΟΤΟΠΟΣ ΒΡΑΥΡΩΝΑΣ». *ΟΛΙΣΤΙΚΕΣ ΠΡΟΣΕΓΓΙΣΕΙΣ* (στα Αγγλικά). Αρχειοθετήθηκε από το πρωτότυπο στις 21 Δεκεμβρίου 2021. Ανακτήθηκε στις 21 Δεκεμβρίου 2021.
4. ↑  Lifehub (27 Απριλίου 2015). «ΥΓΡΟΤΟΠΟΣ ΒΡΑΥΡΩΝΑΣ». *ΟΛΙΣΤΙΚΕΣ ΠΡΟΣΕΓΓΙΣΕΙΣ* (στα Αγγλικά). Αρχειοθετήθηκε από το πρωτότυπο στις 21 Δεκεμβρίου 2021. Ανακτήθηκε στις 21 Δεκεμβρίου 2021.